CELEX: 62011TN0338
Language: sk
Date: 2011-06-30 00:00:00
Title: Vec T-338/11: Žaloba podaná 30. júna 2011 — Getty Images/ÚHVT (PHOTOS.COM)

27.8.2011   
            
            
               SK
            
            
               Úradný vestník Európskej únie
            
            
               C 252/39
            
         Žaloba podaná 30. júna 2011 — Getty Images/ÚHVT (PHOTOS.COM)
   (Vec T-338/11)
   2011/C 252/87
   Jazyk konania: angličtina
   
      Účastníci konania
   
   
      Žalobkyňa: Getty Images (US), Inc. (Seattle, Spojené štáty) (v zastúpení: P. G. Olson, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) zo 6. apríla 2011 vo veci R 1831/2010-2 a
            
         
               —
            
            
               zaviazal žalovaného na náhradu trov konania.
            
         
      Dôvody a hlavné tvrdenia
   
   
      Prihlasovaná ochranná známka Spoločenstva: slovná ochranná známka „PHOTOS.COM“ pre tovary a služby v triedach 9, 42 a 45 — prihláška ochrannej známky Spoločenstva č. 8549991.
   
      Rozhodnutie prieskumového pracovníka: čiastočné zamietnutie prihlášky ochrannej známky Spoločenstva.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 7 ods. 1 písm. b) a c) v spojení s článkom 7 ods. 3 nariadenia Rady č. 207/2009, pretože odvolací senát: i) nesprávne konštatoval, že prihlasovaná ochranná známka opisuje tovary/služby, pre ktoré sa žiada jej zápis; ii) pochybil v tom, že nevzal do úvahy skutočnosť, že názov domény prihlasovateľa zodpovedá prihlasovanej ochrannej známke a má vplyv na posúdenie rozlišovacej spôsobilosti ochrannej známky; iii) prijal nesprávne posúdenie, že dokumentácia nestačila na preukázanie toho, že ochranná známka nadobudla rozlišovaciu spôsobilosť, a svoje rozhodnutie založil na nepochopení predložených dôkazov. Porušenie zásad rovnosti zaobchádzania a legitímnej dôvery, pretože odvolací senát nesprávne označil za bezvýznamnú skutočnosť, že ÚHVT prijal ochrannú známku žalobcu „PHOTOS.COM“ pre podobné tovary a služby v skoršej prihláške.